Odense Adresse-Contoirs Efterretninger, 1789-04-11
Det Schlesvigske Jægercorps bliver under Oberst von Ewald formeret med et Antal oplærte Jægere, som have tjent under den americanske Krig; de have daglig 6 s. lubsk eller 15 Kreuzer, foruden et Monderingsstykke. Reiscomkostningerne blive gotgjorte, og desuden endnu en Douceur eller skikkelige Haand. penge. - Kammerherre Buchwald, som er udnævnt til Stiftamtmand i Fyen var forhen Amtmand over Dronningborg, Silkeborg og Mariager, i Jydland. - Generalmajor Numsen bliver i denne Uge ventet tilbage fra Gottorf. - Efter Forlydende tilstaaer Beenstierna at hans Foretagende er skeet af reen Patriotisme. Jmidlertid skal han ikke kunde give nogen Svar om de dertil for det første bestemte 12000 Rdlr. J Løverdags er en Giestgiver i petit hotel royal, Shieldsarresteret, og med en Kuffert, som ham var givet i Forvaring, bragt i Citadellet. - Man seer nu og saa her følgende Circulair Note fra vores Ministerium, som udbreder et nyt Lys over denne afskyelige Handling: "Det skulde uden Tvivl være behageligt, naar man kunde drage et Forhæng over Handlinger, som giøre Menneskeligheden oprørisk, men naar disse interrestere det ganske Publicum, saa er Jndtrykket, som de giøre saa levende, at Skaansel er umuelig. - For 8 Dage siden opdagede man, at et Skib, som i Udhavnen, ikke langt fra de Russiske Krigskibe var indefrossen, og kiøbt af en Svensk, navnlig Benzelstierna, som for nylig var kommet fra Skaane, og fordulgte sig under et fremmed Navn; at den Svenske Consul havde betalt sammes dobbelte Værdie med Vexelbreve, som vare trukne paa Charles Orils Huus i Londen. Man tog den i Jrland fødte Capitain O Brien i Farvaring. Han tilstød, at have tilladt at gjøre en Brander af sit Skib, som skulde være bestemt til at stikke den Russiske Escadre i Brand; han havde ladt det med brændbare Vare, og opfyldt det med Materialier, som hertil vare tienlige. En nøie Undersøgelse bestyrkede alle disse Facta Han tilstod videre: at man havde lovet ham for ethvert Russisk Skib, som maatte blive et Offer for denne sorte Handling 3000 Rdlr., og for Tredækkeren 4000 Rdlr. Man opdagede snart Benzenstiernes Ophold, som man udgav for en Svensk Søeofficier. Man vilde forsikre sig ham, men han fandt et Tilflugtsted og stærk Protection hos den Svenske Minister, Baron von Albedyl; man respecterede ham, for ikke i de vigtigste Tilfælde selv at give nogen Aarsag til en retmessig Besværing; men Forholdsreglerne, som man havde taget, for at betage ham al Haab til at kunde redde sig, og Skrækken, som det yderlig opbragte Folk ind og ham, bevægede ham til selv at udlevere ham, og man har bragt ham i Citadellet, hvor det snart vil opløse sig, om han fortiener at behandles som en Forbryder eller som en Statsfange. - Det tilkommer ikke os men hele Europa, at dømme om denne Handlings Natur, og om deres Tænkemaade, som har været Stifter deraf. Man har ikke allene fornærmet Venskabs og Giesterettens Love, men endog udsat Kiøbenhavn og dens Jndvaanere for den øiensynligste Fare. - Der gives Forbrydelser, som hæver sig langt over alle muelige forordnede Straffer." - - Paa Kammerherre, Suhms Bekostning bliver adskillige Arabiske og Grædske Manuscripter, hvoriblandt Phot glossarium, som han har kiøbt af Enken Madame Rieske, udgivne ved Professor og Stiftsprovst Ancher i Odense. Han har til Sammenligning faaet til Laans de i Bibliothekerne i Cambrigde og Hamborg værende Manuscripter af ommeldte Auctor.